## Sir Mark Elder dirigix obres de Beethoven i Xostakóvitx amb l’Orquestra de la Comunitat Valenciana en la III Gala de Mecenatge de les Arts

*** Las localitats per a este concert en l’Auditori, obert al públic general, tenen un preu únic de 20 euros**

Sir Mark Elder dirigix obres de Beethoven i Xostakóvitx al capdavant de l’Orquestra de la Comunitat Valenciana (OCV) en la III Gala de Mecenatge del Palau de les Arts Reina Sofia, que tindrà lloc el pròxim 3 de juliol en l’Auditori a les 19:30 hores.

L’objectiu de la Gala de Mecenatge és agrair a la ciutadania valenciana, en general, i als mecenes de la societat civil, en particular, la seua implicació, suport i contribució a la realització de l’activitat artística que impulsa Les Arts.

Després de les anteriors edicions, a càrrec dels artistes del Centre de Perfeccionament, l’OCV i el mestre britànic, que assumirà la direcció musical de Les Arts a partir de la temporada 2025-2026, protagonitzen este esdeveniment amb el qual es clausura l’activitat artística en l’edifici dissenyat per Santiago Calatrava.

Sir Mark Elder proposa per a esta ocasió un programa d’envergadura amb la *Segona* de Beethoven i la *Quinta* de Xostakóvitx, dos de les obres que conformen part del repertori simfònic amb el qual l’OCV debutarà este estiu en la Quinzena Musical de Sant Sebastià.

Les localitats per a la III Gala de Mecenatge tenen un preu únic de 20 euros. Després del concert, el restaurant Contrapunto albergarà un sopar preparat pel seu xef executiu, Pablo Ministro, presidit pel mateix Sir Mark Elder. El preu d’este esdeveniment, d’aforament limitat, és de 80 euros, que inclou també l’import de la localitat per a la vetlada simfònica en l’Auditori.

Les Arts recorda que els interessats poden adquirir les seues entrades a través dels canals habituals de venda del teatre: taquilles, línia de venda 96 197 59 00 i la seua pàgina [web](https://www.lesarts.com/es/3a-gala-del-mecenazgo/).

Fecha: 28/05/2025